Klariga teksto pri la Esperanto-Tago 2018. Bonvolu traduki ĝin en vian lingvon kaj sendu tiun chi WORD-an dokumenton al traduko@linguistic-rights.org
Por sekureco - se pro diferenco de niaj komputilaj programoj kaj litertipoj, iuj vortoj, literoj en via lingvo ne aperus ĝuste en niaj komputiloj - bonvolu aldoni ankaŭ PDF-version de tiu ĉi dokumento. Sed nepre sendu ĉefe tiun ĉi WORD-an version por povi bone kopii vian alfabeton, ktp. DANKON por via kunlaboro! 
Kontrolu, ĉu vialingva versio jam ekzistas aŭ ne : https://uea.org/vikio/Kial_la_Esperanto-tago 

0	esperanto	eventuala rimarko	
	via lingvo (bv. skribi la nomon de via lingvo en esperanto kaj en via alfabeto) = 

1	26-a de julio - Esperanto-Tago, tago de lingva justeco	Bonvolu ruĝigi la vortojn Esperanto-Tago en via tradukaĵo, se via alfabeto ne estas la latina.	
			
2	Kial la Esperanto-tago? - Kial ĝi estas grava por la tuta mondo nun?		
			
3	La 26-an de julio 1887 aperis la unua libro pri la internacia lingvo Esperanto. Esperanto celas esti uzata por rilatoj inter homoj de malsamaj lingvoj, kiuj tiel neŭtrale kaj lingve egalrajtece interparolus, kaj la komunikado inter ili estus justa. Neniu rajtas senti sin supera al la alia.	Bonvolu ruĝigi la vorton Esperanto en via tradukaĵo, se via alfabeto ne estas la latina. 

		
4	Ni proponas al la mondo festi la 26-an de julio kiel tagon de lingva justeco kaj sekve de justaj interrilatoj de kulturoj, popoloj, etnoj. 		

		
5	Justa komunikado estas la situacio, en kiu ĉiuj interparolantoj disponas pri la samaj lingvaj eblecoj sin esprimi. Estas klare, ke, se iuj rajtas paroli en sia denaska lingvo dum aliaj devas uzi la denaskan lingvon de la aliaj, tiam ne ekzistas tia situacio de egaleco.		

		
6	Elektante unu aŭ kelkajn lingvojn super la aliajn oni signalas la pli grandan gravecon aŭ la regadon fare de la denaskaj uzantoj de tiuj lingvoj. Tiu elekto fariĝas rimedo por ekskludi homojn el politiko, edukado, aliro al komercado kaj multaj aliaj aspektoj de la socia vivo. Ĝi fortigas sociajn-ekonomiajn malegalecojn inter grupoj.		

		
7	Ekzistas lingvaj homaj rajtoj kaj ekzistas homaj rajtoj kun lingva enhavo. Libereco de sinesprimado kaj la rajto uzi iun lingvon estas nedisigeblaj.		

8	Spertoj ĉirkaŭ la mondo montras, ke plurlingvaj politikoj povas pliampleksigi ŝancojn por homoj en multaj manieroj. Tio, kion egaleca mondo bezonas, estas trilingva formulo, cetere rekomendita de Unesko, kiu donas publikan rekonon al la uzado de tri lingvoj: gepatra, landa/regiona kaj internacia, 		

		
			
9	- Gepatra lingvo. Homoj deziras kaj bezonas povi uzi sian gepatran lingvon kiam tiu ĉi estas nek la regiona nek la internacia lingvo.		

10	- Unu landa/regiona lingvo. Lingvo de loka ligado faciligas komunikadon inter malsamaj lingvogrupoj – kiel ekzemple la svahila en orientafrikaj landoj, kie ankaŭ multaj aliaj lingvoj estas parolataj.		

11	- Unu internacia lingvo. En tiu ĉi epoko de tutmondiĝo, ĉiuj homoj devas havi la rajton uzi neŭtralan internacian lingvon, kiu situigas la popolojn je la sama nivelo, kiam temas pri internacia komunikado.		

12	- Landoj bezonas rekoni ĉiujn tri kiel oficialajn lingvojn aŭ almenaŭ rekoni ilian uzadon kaj instruadon. Ekzistas multaj versioj de tiaj trilingvaj formuloj, depende de la lando. Dum estas eble kaj eĉ dezirinde ke ŝtato restu "neŭtrala" pri etneco kaj religio, tio ĉi estas neebla pri lingvo. La homoj en la mondo kaj la civitanaro en la unuopaj landoj bezonas komunan lingvon por antaŭenigi reciprokan interkomprenon kaj efikan komunikadon, sed samtempe rajtas utiligi sian gepatran lingvon.		

		
13	La internacia lingvo Esperanto estas ilo neŭtrala por certigi la lingvajn homajn rajtojn je la internacia, interpopola nivelo. "El ĉiuj planlingvoj de la mondo Esperanto estas hodiaŭ la plej konata kaj la plej uzata. Laŭ mi, ĝi alportos multajn avantaĝojn, se la homoj konsideros ĝin serioze. ...Esperanto bezonas malpli da lernotempo ol iu ajn 'natura' lingvo, ĉar ĝi estas regula kaj logika, ne havas esceptojn. Tamen, oni povas en Esperanto diri ĉion, kion oni volas [...]" - laŭ la monde konata lingvistino Dr. Tove Skutnabb-Kangas. Ĝi, krome, malhelpas la hegemonion de la momente grandaj potencoj. Tiuj potencoj nuntempe estas la anglalingvaj landoj, kaj tial la angla iĝis tiel potenca tra la mondo. Sed, kia estos la estonteco, post 50 jaroj? "Plifortigi la rajtojn de la parolantoj de ĉiuj lingvoj estas afero al kiu Esperanto signife kontribuas" - laŭ alia konata lingvisto, Dr. Robert Phillipson.	Bonvolu ruĝigi la vortojn en via tradukaĵo, se via alfabeto ne estas la latina: 
Dr. Tove Skutnabb-Kangas 
kaj 
Dr. Robert Phillipson	

		
14	Estas tempo ĉesi sekvi la momentajn fortulojn, ni devas komenci starigi situacion de egaleco inter ĉiuj popoloj de la mondo.
Esperanto estas ilo por atingi justan komunikadon.		

- Bonvolu skribi tion en via lingvo: 
El ((via lingvo)) en Esperanton tradukis : ((via nomo)), ((via lando))

- La samo en esperanto : 
El ((via lingvo)) en Esperanton tradukis : ((via nomo)), ((via lando))

- Alia via rimarko, mesagho:   

- - - - - - - - - - - -